Diari Oficial de la Generalitat Valenciana


Sumari del DOGV 9761, del 08-01-2024 (2023/12947)

RESOLUCIÓ de 15 de desembre de 2023, del Rectorat de la Universitat de València, per la qual es publica la relació de llocs de treball del personal tècnic, de gestió i d'administració i serveis d'aquesta Universitat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12825


Data del document
:   15-12-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 15 de desembre de 2023, del Rectorat de la Universitat de València, per la qual es publica la relació de llocs de treball del personal tècnic, de gestió i d'administració i serveis d'aquesta Universitat. [2023/12338]  
En l'any 2023, des de la publicació de la RLT al Diari Oficial de la Generalitat Valenciana número 9565 de data 30 de març de 2023, s'ha produït una modificació de la relació de llocs de treball del personal tècnic, de gestió i d'administració i serveis. Tal com preveuen els Estatuts d'aquesta universitat, aquesta modificació ha estat informada favorablement pel Consell de Govern de la Universitat de València en l'Acord ACGUV 149/2023 de 08.06.2023.  
D'acord amb el que es disposa en l'article 46.2.e de la Llei orgànica 2/2023, de 22 de març, del sistema universitari, que estableix que la comunitat autònoma haurà d'aprovar la relació de llocs de treball i la seua modificació, del personal docent i investigador i del personal tècnic, de gestió i d'administració i serveis, una vegada hagen sigut aprovades pel Consell de Govern de la Universitat, amb data 9 de juny de 2023 la Gerència d'aquesta Universitat va sol·licitar l'aprovació d'aquesta modificació de la relació de llocs de treball del Personal tècnic, de gestió i d'administració de serveis.  
Amb data 11 de setembre de 2023 es va rebre autorització de les modificacions des de la Direcció General d'Universitats.  
Per tant, aquest rectorat, fent ús de les competències que li atribueix la Llei orgànica 6/2023, de 22 de març, del sistema universitari, i per donar compliment al que disposa l'article 48.1 de la Llei 4/2021 de 16 abril, de la Generalitat, de la funció pública valenciana, resol:  
  
  
Publicar la relació de llocs de treball del personal tècnic, de gestió i d'administració i serveis de la Universitat de València que s'assenyala en l'annex, amb la incorporació de la modificació aprovada al llarg d'aquest període per la Direcció General d'Universitats, a proposta del Consell de Govern d'aquesta Universitat.  
  
Contra aquesta resolució, que esgota la via administrativa, es pot interposar, conforme a l'article 123 de la llei 39/2015, un recurs potestatiu de reposició, en el termini d'un mes a partir de l'endemà de la publicació en el Diari Oficial de la Generalitat Valenciana (DOGV) davant el mateix òrgan que dicta la resolució, o bé directament interposar el recurs contenciós administratiu en el termini de dos mesos comptats des de l'endemà de la publicació en el DOGV davant els òrgans de la jurisdicció contenciósa administrativa de la Comunitat Valenciana.  
  
  
València, 15 de desembre de 2023- La rectora: Maria Vicenta Mestre Escrivà.